CELEX: 62022TN0170
Language: sl
Date: 2022-03-31 00:00:00
Title: Zadeva T-170/22: Tožba, vložena 31. marca 2022 – Telefónica de España/Komisija

23.5.2022   
            
            
               SL
            
            
               Uradni list Evropske unije
            
            
               C 207/50
            
         
      Tožba, vložena 31. marca 2022 – Telefónica de España/Komisija
      (Zadeva T-170/22)
      (2022/C 207/66)
      Jezik postopka: angleščina
      
         Stranki
      
      
         Tožeča stranka: Telefónica de España, SA (Madrid, Španija) (zastopniki: F. González Díaz, odvetnik, P. Stuart, Barrister-at-Law in J. Blanco Carol, odvetnica)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi za ničen sklep Evropske Komisije z dne 21. januarja 2022 v zvezi z javnim naročilom DIGIT/A3/PR/2019/RP/010 – Čezevropske telematske storitve med upravami (TESTA);
               
            
                  —
               
               
                  prisodi katerokoli drugo odškodnino, ki se Splošnemu sodišču zdi ustrezna v danih okoliščinah;
               
            
                  —
               
               
                  in, vsekakor, Komisiji naloži plačilo sodnih stroškov tožeče stranke ter drugih honorarjev in stroškov, ki so nastali v zvezi s to tožbo.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja šest tožbenih razlogov.
      
                  1.
               
               
                  Prvi tožbeni razlog: tožena stranka je napačno uporabila pravo ter napačno ugotovila dejansko stanje in storila napake pri presoji, ker je sankcionirala konzorcij (1), ker ni zagotovil informacij, ki v razpisnih zahtevah, nikoli niso bile zahtevane, s čimer je kršila načelo preglednosti.
               
            
                  2.
               
               
                  Drugi tožbeni razlog: tožena stranka je napačno uporabila pravo ter napačno ugotovila dejansko stanje in storila napake pri presoji, ker ni ocenila ponudbe (2) v skladu z razpisnimi zahtevami, s čimer je kršila načeli preglednosti in pravne varnosti.
               
            
                  3.
               
               
                  Tretji tožbeni razlog: tožena stranka je napačno uporabila pravo ter napačno ugotovila dejansko stanje in storila napake pri presoji, ker ni določila jasnih in nedvoumnih meril za oddajo, ter ni predložila informacij, potrebnih za oceno ponudbe, s čimer je kršila načeli preglednosti in varnosti ter pravico do obrambe.
               
            
                  4.
               
               
                  Četrti tožbeni razlog: tožena stranka je napačno uporabila pravo ter napačno ugotovila dejansko stanje in storila napake pri presoji, ker ni zahtevala pojasnil, ko je to mogoče in koristno, s čimer je kršila načeli dobrega upravljanja in postopkovne pravičnosti.
               
            
                  5.
               
               
                  Peti tožbeni razlog: postopek javnega naročanja je vseboval več kršitev temeljnih načel prava Unije.
               
            
                  6.
               
               
                  Šesti tožbeni razlog: tožena stranka je napačno uporabila pravo, ker ni uvedla nobenih ukrepov za varovanje pravic držav članic na podlagi člena 346 PDEU, da jim ni treba razkriti informacij, katerih razkritje bi bilo v nasprotju z bistvenimi interesi njihove varnosti, s čimer je kršila načelo enakega obravnavanja.
               
            
         (1)  „Konzorcij“, kot je opredeljen v tožbi, je sestavljen iz družbe Telefonica de España, ki je tožeča stranka, in še dveh drugih subjektov.
      
         (2)  S „ponudbo“ je mišljena ponudba konzorcija.